alexandrainst/scandi-wiki huggingface dataset:
Asbjørn Bye

Asbjørn Bye (født 23. november 1883, død 9. mars 1902) var en norsk skøyteløper som representerte Norge i ett allround-VM og ett europamesterskap. Bye representerte Trondhjems Skøiteklub.

Norgesmesterskapene i 1900 og 1901 
I de to NM på skøyter Bye deltok i, var regelverket ennå slik at det ikke offisielt ble beregnet en sammenlagt resultat-rekkefølge for alle deltakerne. Man nøyde seg – eventuelt – med å kåre én løper til sammenlagt-vinner, altså norgesmesteren.

Men uoffisielt ville Byes prestasjoner i NM i 1900 og 1901 ha svart til henholdsvis 3.- og 2.-plass sammenlagt etter de reglene som ble innført allerede året etter, altså i 1902.

Tidene til Bye på 500 m og 1 500 m fra NM i 1900 i Trondhjem ble også regnet som uoffisielle junior-verdensrekorder på de distansene.

Personlige rekorder

Internasjonale mesterskap i hurtigløp på skøyter 
Allround-VM på skøyter deltatt et VM.
 Kristiania Fk 1900.
 Beste resultat uplassert sammenlagt i Kristiania 1900.

EM på skøyter deltatt i et EM.
 Trondhjem Ø 1901.
 Beste resultat 3.-plass sammenlagt i Trondhjem 1901.

Sykdom og død 
Bye døde vel 18 år gammel i 1902, av tyfus, etter få dagers sykdom.

Legat 
Asbjørn Byes legat ble stiftet 29. februar 1911 ? ved et gavebrev av bakermester Otto Andersen og hustru Karen Margrethe. Legatet er for trengende elever ved eller fra Trondheim katedralskole.

Referanser

Eksterne lenker 
 

 Profil på  SpeedSkatingStats.com på  SchaatsStatistieken.nl internasjonale mesterskaps-plasseringer (søster-nettsteder)
  Profil på Speedskatingbase.eu (personlige rekorder og distanse-rangering)
  Profil på The-Sports.org (noen resultater, men mangler blant annet allround-VM 1900, på grunn av ufullstendige lister)

Norske skøyteløpere
Deltakere for Norge i allround-VM på skøyter
Skøyteløpere for Trondhjems Skøiteklub
Personer fra Trondheim kommune
Artikler i skøytesportprosjektet
Fødsler i 1883
Dødsfall i 1902
Furious 7

Furious 7, også kjent som Fast & Furious 7, er en amerikansk actionthriller som hadde premiere 1. april 2015 i Norge. Filmen regisseres av James Wan, er skrevet av Chris Morgan, og har Vin Diesel, Paul Walker, Dwayne Johnson, Michelle Rodríguez, Jordana Brewster, Tyrese Gibson, Lucas Black og Jason Statham i fremtredende roller. 30. november 2013 døde en av hovedrolleinnehaverne, Paul Walker, i en bilulykke i California, USA. Paul døde midt i innspillingen av filmen, og de manglet fortsatt deler av filmen. Derfor ble brødrene til Paul Walker, Caleb Walker og Cody Walker, med for å fullføre filmen som den døde broren startet. De utførte kun enkelte scener i filmen, og med en blanding av deres hjelp og dataprogrammer til å klippe på Paul Walker sitt ansikt og kroppsfasong klarte de å fullføre filmen etter Walkers bortgang.

Den ble etterfulgt av The Fate of the Furious (2017).

Handling 
Dominic Toretto (Vin Diesel), Brian O'Conner (Paul Walker) og deres team klarte å overvinne Owen Shaw og hans disipler i Fast & Furious 6. Og nå vil Owens bror, Deckard Shaw (Jason Statham), ta hevn. Han starter ved å sette opp hans død - og dermed setter teamet ut for å ta livet av mannen som drepte en av deres egne.

Om filmen 
Filmen passerte en omsetning på $1,4 milliarder en måned etter premieren.

Rolleliste 
 Vin Diesel som Dominic Toretto
 Paul Walker/Cody Walker som Brian O'Conner
 Dwayne Johnson som Luke Hobbs
 Michelle Rodríguez som Letty Ortiz
 Jordana Brewster som Mia Toretto
 Tyrese Gibson som Roman Pearce
 Ludacris som Tej
 Lucas Black som Sean Boswell
 Jason Statham som Deckard Shaw
 Kurt Russell som Mr. Nobody
 Djimon Hounsou som Jakande
 Bow Wow som Twinkie
 Nathalie Emmanuel som Ramsey
 Tony Jaa som Kiet
 Ronda Rousey som Kara

Referanser

Eksterne lenker 
 
 

Filmer fra 2015
Actionfilmer fra USA
Kriminalfilmer fra USA
Thrillerfilmer fra USA
Actionthrillere fra USA
Bilfilmer
The Fast and the Furious
Engelskspråklige filmer
Oppfølgerfilmer
Need for Speed (film)

Need for Speed er en amerikansk actionfilm fra 2014. Filmen er regissert av Scott Waugh, og har Aaron Paul, Imogen Poots og Dominic Cooper i hovedrollene. Den er basert på de populære bilspillene med samme navn.

Den ble ikke den suksessen som skaperne hadde forventet.

Handling 
Gateracekjøreren Tobey Marshall (Aaron Paul) ble satt i fengsel for en forbrytelse han ikke har begått. Etter å ha blitt løslatt, melder han seg på et bilrace med ett mål for øyet: Å ta hevn på mannen som stod bak - hans tidligere partner og venn. Men når eks-partneren finner ut av planen, setter han en massiv skuddpremie på hodet til Tobey.

Rolleliste 
 Aaron Paul som Tobey Marshall
 Dominic Cooper som Dino Brewster
 Imogen Poots som Julia Maddon
 Michael Keaton som Monarch
 Rami Malek som Finn
 Dakota Johnson som Anita
 Nick Chinlund som Officer Lejeune
 Ramon Rodriguez som Joe Peck
 Kid Cudi som Benny
 Harrison Gilbertson som Little Pete
 Sir Maejor som Leigh Dennis - Inmate
 Carmela Zumbado som Jeny B

Referanser

Eksterne lenker 
 
 

Filmer fra 2014
Actionthrillere fra USA
Bilfilmer
Need for Speed
Engelskspråklige filmer
Allround-NM på skøyter 1900

Allround-NM på skøyter 1900 ble avholdt 10. og 11. februar 1900 på Øen stadion i Trondhjem.Tekniske arrangører var Trondhjems Skøiteklub.

Norgesmester ble Edvard Engelsaas etter tre distanseseiere fra arrangørklubben Trondhjems Skøiteklub.

Centralforeningens premie tilfalt Aimar Olsen, Kristiania SK.

Det var omkring 400 tilskuere.

Sammenlagt

Referanser

Kilder

Eksterne lenker 
 
Omtale i norske aviser
 
 
 

Allround-NM på skøyter
Sportsarrangementer i Trøndelag
Sport i Trondheim
Skøyter
Sport i 1900
Artikler i skøytesportprosjektet
Tekniske etaters administrasjonsbygg

Tekniske etaters administrasjonsbygg (forkortet TEAB) var et kontorbygg i Holtermanns veg 1 i Trondheim som ble oppført i 1969 etter tegninger av arkitektene Kåre Kvilhaug og Jo Svare, og revet i 2012. Bygget var på 14 etasjer og 12 500 kvadratmeter, og var eid av Trondheim kommune. Ved inngangen stod en skulptur i form av en fontene i armert og sandblåst betong, laget av Ramon Isern. Bygningen ble brukt som administrasjonsbygg for kommunen fram til 2005. Etter at kommunens folk flyttet ut fungerte bygget som midlertidig opphold for enkelte kommunale funksjoner samt at Steinerskolen i Trondheim fikk leie bygget da skolens bygningsmasse i Ila var under oppussing. 

Lenge var bygningen også aktuell som en del av en samlet campusløsning for Norges teknisk-naturvitenskapelige universitet (NTNU). Deretter stod bygget tomt i noen år før eiendommen i 2010 ble solgt til Entra ASA. Entra planlegger å bygge ut tomta, som er på 10,7 mål, med næringsareal på cirka 35 000 kvadratmeter etter at kontorbygget er revet.

Referanser

Litteratur 

Byggverk i Trondheim
Midtbyen (bydel)
Byggverk fullført i 1969
Byggverk revet i 2012
Bahagian Tawau

Bahagian Tawau (engelsk: Tawau Division, norsk: Tawau-divisjonen) er en av fem statistiske divisjoner i Sabah i Øst-Malaysia. Området strekker seg langs østkysten av Sabah og har et samlet areal på  kvadratkilometer, eller 20 prosent av landområdet i delstaten, og et folketall på . 

Tawaus viktigste inntektskilder kommer fra jordbruk og tømmer og Sabahs tredje største havn ligger i byen Tawau. Regionen betjenes i hovedsak av de to flyplassene i Tawau og Lahad Datu.

Tawau-divisjonen er delt inn i fire administrative distrikter:
 Lahad Datu (7 444 km²)
 Tawau (6 225 km²)
 Semporna (1 145 km²)
 Kunak (1 134 km²)

Se også
 Bukit Tawau nasjonalpark

Kilder
 Sabah Commercial Network: General Information, Districts 

Tawau
Tawau
Bahagian Sandakan

Bahagian Sandakan (engelsk: Sandakan Division, norsk: Sandakan-divisjonen) er en av fem statistiske divisjoner i Sabah i Øst-Malaysia. Området strekker seg langs store deler av nordkysten av Sabah, og sørover mellom Crocker- og Brasseyfjellene. Divisjonen har et samlet areal på  kvadratkilometer, eller 38 prosent av landområdet i delstaten, og et folketall på . 

Sandakans viktigste inntektskilder kommer fra tømmer, fiske og eksport av palmeolje. Havnen i byen Sandakan er Sabahs nest største. Regionen betjenes i hovedsak av Sandakan lufthavn.

Sandakan-divisjonen er delt inn i fire administrative distrikter:
 Tongod (10 054 km²)
 Beluran (7 719 km²)
 Kinabatangan (6 605 km²)
 Sandakan (2 266 km²)

Kilder
 Sabah Commercial Network: General Information, Districts 

Sandakan
Sandakan
Bahagian Kudat

Bahagian Kudat (engelsk: Kudat Division, norsk: Kudat-divisjonen) er en av fem statistiske divisjoner i Sabah i Øst-Malaysia. Området omfatter landområder ved, og i, Balabac-stredet i den nordvestligste delen av Sabah. Divisjonen har et samlet areal på  kvadratkilometer, eller seks prosent av landområdet i delstaten, og et folketall på . 

Det er en liten havn i byen Kudat som betjener området med nyttevarer. Kudat lufthavn er eneste flyplass.

Kudat-divisjonen er delt inn i tre administrative distrikter:
 Kota Marudu (1 917 km²)
 Pitas (1 419 km²)
 Kudat (1 287 km²)

Kilder
 Sabah Commercial Network: General Information, Districts 

Kudat
Kudat
Bjørn Otto Sverdrup

Bjørn Otto Sverdrup (født 15. mai 1968 i Kristiansund) er en norsk statsviter og leder av Oil and Gas Climate Initiative (OGCI)  . I perioden 2015 til 2021 var han bærekraftsdirektør i Equinor. Han har tidligere vært kommunikasjonsdirektør for Statoils norske sokkelvirksomhet og for den internasjonale virksomheten. Han var tidligere del av ledelsen i Hydro Olje & Energi. 

Sverdrup var sekretariatsleder for den regjeringsoppnevnte 22. juli-kommisjonen (NOU 2012:14. Rapport fra 22. Julikommisjonen). Bjørn Otto Sverdrup er tvillingbror til Ulf Sverdrup. Deres far var politiker og bokhandler Ingvard Sverdrup.

Referanser 

Norske næringslivsledere
Norske statsvitere
Personer tilknyttet Statoil
Personer fra Kristiansund kommune
Bahagian Patai Barat

Bahagian Patai Barat (engelsk: West Coast Division, norsk: «Vestkysten») er en av fem statistiske divisjoner i Sabah i Øst-Malaysia. Området strekker seg langs deler av vestkysten av staten og har et samlet areal på  kvadratkilometer, eller ti prosent av landområdet i delstaten, og et folketall på . 

Sabahs administrasjonssenter, Kota Kinabalu, ligger i Patai Barat, med en av Malaysias viktigste havner og Sabahs viktigste flyplass, Kota Kinabalu internasjonale lufthavn.

Vestkyst-divisjonen er delt inn i syv administrative distrikter:
 Ranau (3 608 km²)
 Kota Belud (1 386 km²)
 Papar (1 243 km²)
 Tuaran (1 161 km²)
 Penampang (465 km²)
 Kota Kinabalu (350 km²)
 Putatan (30 km²)

Se også
 Tunku Abdul Rahman nasjonalpark
 Banjaran Crocker

Kilder
 Sabah Commercial Network: General Information, Districts 

Patai Barat
Patai Barat
Bahagian Pedalman

Bahagian Pedalman (engelsk: Interior Division, norsk: «Innlandet») er en av fem statistiske divisjoner i Sabah i Øst-Malaysia. Området strekker seg fra sørvestkysten og østover til de indre delene av staten og har et samlet areal på  kvadratkilometer, eller 25 prosent av landområdet i Sabah, og et folketall på . 

Sabahs sørligste landsby, Long Pasia, ligger ved grensen til Indonesia, og har kun forbindelse med omverdenen via Long Pasia lufthavn.

Innlandsdivisjonen er delt inn i syv administrative distrikter:
 Nabawan (6 089 km²)
 Keningau (3 533 km²)
 Sipitang (2 732 km²)
 Tenom (2 409 km²)
 Beaufort (1 735 km²)
 Tambunan (1 347 km²)
 Kuala Penyu (453 km²)

Kilder
 Sabah Commercial Network: General Information, Districts 

Pedalman
Pedalman
Jegerrefleks

Jegerrefleks eller jegerrespons er en prosess med vekslende sammentrekning (vasokonstriksjon) og utvidelse (vasodilatasjon) av blodårene i fingre og tær som blir utsatt for kulde. Refleksen er også kjent som Lewis-reaksjonen, oppkalt etter Thomas Lewis som først beskrev effekten i 1930. Tidligere antok man at jegerrefleksen var til for å beskytte fingre mot kuldeskader samt gi økt muskelfunksjon, men det har imidlertid vist seg at dette ikke er tilfelle og at refleksen faktisk kan sette ekstremitetene i en større risiko for kuldskader.

Mange faktorer påvirker styrken på responsen. Rollen til genetiske faktorer er uklare, fordi det er vanskelig å skille mellom genetisk tilpasning og akklimatisering. Gjennom akklimatisering av beboere fra tropiske strøk har det blitt fremkalt en refleks som er umulig å skille fra den hos arktiske beboere. Generelt kan man se at folk som bor eller regelmessig arbeider i kalde omgivelser har en økt jegerrefleks.

Virkemåte
Vanligvis vil kroppens reaksjon mot kulde være å prioritere varme til de indre organene ved å redusere blodtilførselen i ekstremitetene. Dette vil etterhvert resultere i kraftig nedkjøling og frostskader i fingre og tær. Hos personer uten jegerrefleksen vil vasokonstriksjonen skje kontinuerlig, mens hos en person med jegerrefleks vil blodårene plutselig slutte å trekke seg sammen og deretter utvide seg igjen etter om lag 5-10 minutter fra nedkjølingen startet.

Sannsynligvis blir refleksen forårsaket av at nevrotransmittere i det sympatiske nervesystemet slutter å be musklene som styrer blodgjennomstrømingen i fingre og tær om å spenne seg, slik at blodårene utvider seg igjen og blodgjennomstrømningen øker. Vasodilatasjonen vil fortsette en stund før en ny fase med vasokontriksjon starter, og prosessen vil gjenta seg om og om igjen.

I forhold til andre reaksjoner
Ved forsøk på nedsenking av fingre i kaldt vann har man observert følgende reaksjoner:

 Jegerrespons, med vekslende vasokonstriksjon og vasodilitasjon.
 En kontinuerlig tilstand av vasokonstriksjon.
 Sakte jevn og kontinuerlig vasodilitasjon.
 En tilstand hvor diameteren til blodkarene holder seg konstant etter en innledende fase av vasokonstriksjon.

De aller fleste vaskulære reaksjoner på nedsenking av fingre i kaldt vann kan imidlertid sees på som en slags jegerrespons.

Se også
 Hypotermi

Referanser

Helse
Fjellsport
Jakt
Bahagian Mukah

Bahagian Mukah (engelsk: Mukah Division, norsk: Mukah-divisjonen) er en av de elleve administrative divisjonene i Sarawak i Øst-Malaysia. Området strekker seg langs deler av vestkysten, og har et samlet areal på  kvadratkilometer. Folketallet er på . 

Divisjonen ble opprettet den 1. mars 2002 som den tiende i Sarawak.

Mukah-divisjonen er delt inn i fire administrative distrikter:
 Dalat 
 Daro 
 Matu
 Mukah

Referanser

Eksterne lenker
 Offisiell hjemmeside: Pejabat Residen Mukah

Mukah
Mukah
Marina Maslenko

Marina Maslenko (født 3. juli 1982) er en kasakhstansk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i de innledende rundene på 400 meter.

Referanser

Eksterne lenker 
 

Kasakhstanske sprintere
Deltakere for Kasakhstan under Sommer-OL 2012
Friidrettsutøvere under Sommer-OL 2012
Fødsler i 1982
Svjatlana Usovitsj

Svjatlana Usovitsj, belarusisk Святлана Вусовіч - Svjatlana Vusovitsj (født 14. oktober 1980) er en belarusisk friidrettsutøver som konkurrerer i sprintløp. Hun er sammen med lagvenninnene tildelt bronsemedaljene til 4 x 400 meter under OL 2008 etter at Russland er blitt diskvalifisert. Usovitsj representerte landet sitt under Sommer-OL 2012 i London, der hun ble slått ut i de innledende rundene på 400 meter.

Referanser

Eksterne lenker 
 

Hviterussiske sprintere
Olympiske bronsemedaljevinnere for Belarus
Deltakere for Belarus under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2008
Deltakere for Belarus under Sommer-OL 2008
Friidrettsutøvere under Sommer-OL 2008
Deltakere for Belarus under Sommer-OL 2004
Friidrettsutøvere under Sommer-OL 2004
Fødsler i 1980
Personer fra Minsk oblast
Lyddemper (kjøretøy)

Lyddemper er kjent som en del av eksosanlegget innen biler og andre kjøretøy som er basert på forbrenningsmotorer. Dette er et kammer som blir benyttet for å dempe støyen som eksosanlegget gir fra seg. Lyddempere på bil er justert i forhold til motorvolum og antall hestekrefter. 

Lyddempere i bil kalles ofte for eksospotte eller lydpotte. En type fungerer ved at lydbølgene blir sendt inn i den ene veggen i potta, noe som genererer et ekko. Dette ekkoet kolliderer med nye lydbølger som kommer fra motoren, og resultatet blir ideelt sett at de utlikner (kansellerer) hverandre. Dette kalles en interferens eller refleksjons-lyddemper. På grunn av motorens uregelmessige støy er det dog nesten umulig å få en helt perfekt dempning, siden de nygenererte og de reflekterte lydbølgene må være «omvendt identiske» for å kunne utlikne hverandre (på fagspråket kalles dette at lydbølgene må være i motfase). (Man har i dag utviklet elektroniske systemer som blir benyttet i bl.a. fly, som produserer lyd i perfekt motfase. Dette kalles aktiv lyddemping.)

En annen, enklere type fungerer rett og slett ved at eksosen blir sendt gjennom et perforert rør med dempemateriale som f.eks glass eller stålull rundt, dette kalles en absorpsjons-lyddemper. Denne typen er mye brukt som erstatningspotter, eller ettermarkedspotter som har grovere diameter enn originalt, men mange biler har denne eller begge typer montert fra fabrikk. Den er enklere å produsere enn interferens-lyddemperen, og gir også mindre motstand uten nødvendigvis å dempe lyden mindre effektivt. Hvis man ser inn i den ene enden på en slik ser man tvers gjennom.

Mange potter fungerer også etter begge prinsipper samtidig, og mange komplette eksosanlegg har som nevnt begge typer montert, ettersom den førstnevnte typen reduserer lavfrekvente lyder mest effektivt mens den sistnevnte fungerer best på høye frekvenser.

Bildeler
Bilstyling
Regina George

Regina George (født 17. februar 1991) er en nigeriansk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i semifinalen på 400 meter.

Referanser

Eksterne lenker 
 

Nigerianske sprintere
Deltakere for Nigeria under Sommer-OL 2012
Friidrettsutøvere under Sommer-OL 2012
Deltakere for Nigeria under VM i friidrett 2015
Deltakere for Nigeria under Afrikamesterskapet i friidrett 2016
Shana Cox

Shana Amanda Cox (født 22. januar 1985 i Brooklyn) er en USA-født britisk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i semifinalen på 400 meter. 

Hun har representert Storbritannia siden 2011.

Referanser

Eksterne lenker 
 
  Profil hos European Athletics
  Profil hos Team GB
  Profil hos The Power of 10

Britiske sprintere
Europamestere i friidrett
Verdensmestere i friidrett
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for Storbritannia under VM i friidrett innendørs 2014
Deltakere for Storbritannia under Stafett-VM i friidrett 2014
Omolara Omotosho

Omolara Omotosho (født 25. mai 1993) er en nigeriansk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i semifinalen på 400 meter.

Referanser

Eksterne lenker 
 

Nigerianske sprintere
Deltakere for Nigeria under Sommer-OL 2012
Friidrettsutøvere under Sommer-OL 2012
Deltakere for Nigeria under Sommer-OL 2016
Friidrettsutøvere under Sommer-OL 2016
Deltakere for Nigeria under Afrikamesterskapet i friidrett 2016
Bipolarforeningen Norge

Bipolarforeningen Norge er en frivillig medlemsorganisasjon av og for mennesker med en bipolar lidelse og pårørende. I Norge er det om lag 160 000 mennesker med bipolar lidelse, og Bipolarforeningen jobber spesielt for deres interesser.  

Organisasjonen ble opprettet i 2010. Bipolarforeningen er landsdekkende og har frivillige likepersoner og tilbud i alle fylker. Størsteparten av driften i foreningen er basert på frivillig likepersonsarbeid, det vil si aktiviteter som er av og for personer som i ulike situasjoner har vært berørt av bipolar lidelse. Administrasjonen har kontor i Hausmanns gate 19 i Oslo. Nina Antonov har vært daglig leder siden november 2017. Marianne Hansen ble valgt som styreleder på foreningens årsmøte i april 2019.   

Foreningen har 1550 medlemmer (per 31.12.2021).   

Bipolarforeningens viktigste oppgaver er å:  

 skape møteplasser, arrangere kurs og tilby likepersonsamtaler 
 fremme brukeres interesser og deltakelse i ulike råd og utvalg
 støtte forskning, jobbe tett med fagmiljøer og formidle ny kunnskap om bipolare lidelser
 drive politisk påvirkningsarbeid for å bedre tilbud og behandling
 kjempe mot stigmatisering av psykiske lidelser, spesielt bipolar lidelse

Eksterne lenker
 

Norske pasientorganisasjoner
Psykiatri
Organisasjoner etablert i 2010
Norske ideelle organisasjoner
Rolf Trøen

Rolf Leuthen Trøen (født 19. februar 1935, død 4. april 2008) var en norsk skøyteløper som representerte Norge i to allround-VM og et europamesterskap. Han representerte Trondhjems Skøiteklub.

Personlige rekorder

Internasjonale mesterskap i hurtigløp på skøyter 
Allround-VM på skøyter deltatt to VM.
 Östersund 1957 og i Moskva 1962.
 Beste resultat 17.-plass sammenlagt i Östersund 1957.

EM på skøyter deltatt i et EM.
 Helsingfors 1956.
 Beste resultat 27.-plass sammenlagt i Helsingfors 1956.

Referanser

Eksterne lenker 
 
  Profil på www.ISU.html.infostradasports.com
 Profil på  SpeedSkatingStats.com på  SchaatsStatistieken.nl internasjonale mesterskaps-plasseringer (søster-nettsteder)
  Profil på Speedskatingbase.eu (personlige rekorder og distanse-rangering)
  Profil på The-Sports.org (noen resultater)

Norske skøyteløpere
Deltakere for Norge i allround-VM på skøyter
Skøyteløpere for Trondhjems Skøiteklub
Artikler i skøytesportprosjektet
Fødsler i 1935
Dødsfall i 2008
Hvite skyer over Xiao og Xiang

Hvite skyer over Xiao og Xiang (kinesisk: 瀟湘白雲圖, pinyin: Xiāo Xiāng báiyún tú, Wade-Giles: Hsiao Hsiang paiyün t'u) er en hengende rull som er laget av den kinesiske maleren Wáng Jiàn i 1668 i tusj og farger på papir, etter Zhao Mengfu. Rullen er 53 1⁄4" høy og laget i Shan shui-stil. Den ansees å være hans mesterverk og er utstilt i Smithsonian Institutions Freer Gallery of Art, Washington, D.C..

Rullens navn angir et virkelig sted, mens det avbildede landskapet er noe abstrahert. Tegningen viser fjell, bebyggelse og trær fra et fugleperspektiv, mens dalbunnen mellom fjellene skjules av lavthengende skyer. Abstraksjonen består i at de ulike elementene er stilisert, og skildres med færre penselstrøk enn om rullen skulle vært utført naturtro.

Referanser

Litteratur
Encyclopædia Britannica: White Clouds over Xiao and Xiang i stort format (Besøkt 28. september 2013)
McGraw-Hill: «Themes of art: Art and nature», side 74-75 (pdf) (Besøkt 28. september 2013)

Malerier
Kinesisk kunst
Qing-dynastiets historie
Bahagian Betong

Bahagian Betong (engelsk: Betong Division, norsk: Betong-divisjonen) er en av de elleve administrative divisjonene i Sarawak i Øst-Malaysia. Området ligger i den indre delen av Batu-bukta i det sørlige Sarawak, og har et samlet areal på  kvadratkilometer. Folketallet er på . 

Divisjonen ble offisielt opprettet den 26. mars 2002, etter å ha blitt skilt ut fra Sri Aman-divisjonen, som den 11. og siste i Sarawak.

Betong-divisjonen er delt inn i to administrative distrikter:
 Betong 
 Saratok

Referanser

Eksterne lenker
 Offisiell hjemmeside: Pejabat Residen Betong

Betong
Betong
Mimmi Tamba

Mimmi Tamba (født 1991 i Tromsø) er en norsk sanger, popvokalist, skuespiller og låtskriver kjent gjennom sin opptreden i NRK programmet Stjernekamp høsten 2013. 

Tamba er født og oppvokst i Tromsø. Hennes mor, Guri Johnson, er skuespiller ved Hålogaland teater. Hennes far er musiker fra Senegal. Som musiker har Tamba vært innom jazz, soul og pop. Høsten 2013 slapp hun musikkvideoen til «Lyset i mørket» hvor hun synger på dialekt. Hun ga ut debutalbumet Storm samme år.

I 2018 slapp hun singelen «Money» og i 2019 «Happen» før hun i 2020 ga ut sitt andre album Semper Eadem. For albumet ble hun nominert til spellemannprisen i åpen klasse. Hun ble også nominert til Tonos Edvard pris i klassen Populær for albumbet Semper Eadem.

Tamba har en bachelorgrad i skuespill fra Det Norske Teatret. Hun har spilt hovedrollen som Nabulungi i musikalen The Book of Mormon. Hun spilte i Det Norske Teatrets David Bowie-musikal Lazarus. For rollen ble hun nominert til Heddaprisen 2019 i klassen beste kvinnelige skuespiller/medspiller.

Diskografi 
 Storm (2013)
 Semper Eadem (SSAudio, 2020)

Referanser

Eksterne lenker 
 
 

Norske popmusikere
Norske låtskrivere
Norske skuespillere
Deltakere i Stjernekamp
Nordmenn av senegalesisk opphav
Personer fra Tromsø kommune